રાજયમાં વિધિવત્ રીતે ચોમાસુ બેસી ગયા બાદ આગામી બે દિવસ માટે રાજયભરમાં સાર્વત્રિક સાથે કેટલાક સ્થળે ભારે વરસાદની આગાહી હવામાન વિભાગ દ્વારા કરવામાં આવી છે. આગાહી અને સોમવારે પણ દક્ષિણ ગુજરાતમાં ભારે વરસાદ ખાબકતા ગાંધીનગરમાં સ્ટેટ ઇમરજન્સી ઓપરેશન સેન્ટર ખાતે સરકારના વિવિધ વિભાગોના ઉચ્ચ અધિકારીઓના વેધર વોચ ગ્રૂપની બેઠક યોજાઇ હતી. જેમાં એનડીઆરએફ અને એસડીઆરએફની ટુકડીઓને રાહત-બચાવ કામગીરી માટે સ્ટેન્ડ ટુ રાખવાનો નિર્ણય લેવામાં આવ્યો હતો.